Oslo (NTB): Folkehelseinstituttet advarer mot at uføretrygdede bruker vanedannende legemidler som Vival og Valium over lengre tid og mener det bidrar til at de ikke kommer tilbake i arbeidslivet. Det er særlig kvinner og menn i slutten av 40-årene som bruker dette, viser en studie fra Folkehelseinstituttet, Høgskolen i Hedmark og Senter for rus- og avhengighetsforskning (SERAF). De nevnte legemidlene hører inn under gruppen benzodiazepiner som brukes som sovemedisin, beroligende middel og mot epilepsi. Undersøkelsen avdekket et stort omfang av et ikke-anbefalt bruk blant uføretrygdede i Norge. – De negative effektene av benzodiazepiner kan bidra til en forverring av funksjonsnivået i dagliglivet.